หยุดมีอะไรกับแฟนมาประมาณเกือบเดือน เพราะแฟนรับเข้าการผ่าตัด แล้วหยุดกินยาคุม แล้วมามีอะไรกันวันที่28/4 หลั่งนอก พอดีโหลดแอพการตั้งครรภ์เอาไว้เข้าไปดู ปรากฏว่า วันที่28/4 ในแอพแจ้งว่า มีโอกาสตั้งครรภ์ สูง(ตกไข่) และมีอะไรกันอีกครั้งวันที่29/4 ในแอพแจ้งว่า โอกาสตั้งครรภ์ กลาง แบบนี้จะมีโอกาสตั้งครรภ์ไหม
สวัสดีค่ะ การมีเพศสัมพันธ์แบบหลั่งนอกนั้นยังทำให้เกิดการตั้งครรภ์ได้สูงถึง 4-22% ค่ะ ไม่ควรทำการนับวันตกไข่เพื่อคุมกำเนิด เพราะการตกไข่ในแต่ละรอบเดือนคลาดเคลื่อนไปได้ ไม่สามารถบอกวันที่แน่นอน ทุกครั้งที่มีเพศสัมพันธ์ ควรจะต้องคุมกำเนิดด้วยถุงยางอนามัยหรือใช้ยาคุมแบบแผงรายเดือนป้องกันไว้ก่อนค่ะและหากหยุดยาคุมไปประมาณ 1 เดือนแล้ว มีโอกาสที่จะกลับมาตกไข่และมีการตั้งครรภ์ได้ดังนั้นในกรณีนี้มีโอกาสตั้งครรภ์ได้ อาจมีการใช้ยาคุมฉุกเฉินภายใน 72 ชั่วโมงหลังมีเพศสัมพันธ์ ใช้ตามข้างฉลากกำหนด และสังเกตอาการเรื่องประจำเดือน หรือซื้อชุดตรวจครรภ์ทางปัสสาวะมายืนยันอีกครั้งที่ประมาณ 10-14 วันหลังจากนี้ค่ะ